钦定古今图书集成/理学汇编/经籍典/第037卷 > 《策进士第一问》权德舆
## 钦定古今图书集成/理学汇编/经籍典/第037卷 > 《策进士第一问》权德舆

问：先师之言，辨君子小人而已，劝学则举六蔽，咸事
则称九德，推其性类，又极于是矣。孟轲之数圣者，有
清有和；文子之言人位，上五下五。列夷惠于天纵，颇
有所疑，况牛马于最灵，岂为至当？班固之《古今表》，刘
卲之《人物志》，品第乖逆，或钩摭纤微，诚有可观，恐未
尽善。既强为己之学，必有析理之精，敬俟嘉言，以祛
未达。